PROJEKTNI DAN I. gimnazije – 23. 4. 2018.

**TEMA: ČETIRI ELEMENTA (VATRA, VODA, ZEMLJA, ZRAK)**

Popis projekata:

1. **Noć knjige 2018.**
2. **Ekološki problemi suvremenog društva**
3. **Ljepota spaljene zemlje (izrada keramike)**
4. **Vatra, voda, zemlja i zrak - u nazivima ulica glavnih gradova Hrvatske i Njemačke**
5. **„Svi za jednoga, jedan za sve“**
6. **Put u središte Zemlje**
7. **Mistična voda**
8. **Četiri elementa u francuskoj šansoni.**
9. **Mikrokozmos u makrokozmosu**
10. **Zemlja pleše zrakom**
11. **Zemlja pleše potresno**
12. **Vatra, voda, zemlja i zrak u brojevima**
13. **Voda, vatra, zemlja, zrak u engleskim idiomima i hrvatskim frazemima**
14. **DVA STOLJEĆA O LJUBAVI – od moderne do postmoderne, simbolika elemenata**
15. **POP & ROCK ELEMENTALS: METAPHORS WE SING BY**
16. **Elementi kao počela svijeta**
17. **Španjolski izumi kroz povijest**
18. **Pojam vode, zemlje i vatre u mađarskoj i makedonskoj mitologiji i folkloru**

|  |  |
| --- | --- |
| Profesori voditelji:  | Antonia Sikavica Joler, prof. hrvatskog jezika,Ivan Janjić, prof. hrvatskog jezika |
| Naziv projekta:  | **Noć knjige 2018.** |
| Kratak opis projekta:  | *Noć knjige 2018.*, manifestacija koja već sedmu godinu zaredom tematizira knjigu i popularizira čitanje, održat će se u povodu **Međunarodnog dana knjige i autorskih prava** i **Dana hrvatske knjige**, a ovogodišnja tema je **Budućnost knjige**. Temi je moguće pristupiti i na razini sadržaja pa se posvetiti onim djelima iz povijesti književnosti (i šire) koja su se bavila kozmološkim temama i temama leta. Nalik na astronauta budućnosti koji brzinom svjetlosti svladava kozmička prostranstva, čitatelj se danas pretvara i u vremenskog putnika, a vrijeme provedeno uz knjigu postaje dimenzija koja na poseban način umnogostručuje naš pogled na svijet. Poruka Noći knjige je „**Bez panike!**“ . Tim povodom nakladnička kuća *Znanje* u suradnji s portalom za knjigu i kulturu *Moderna vremena* i *Prvom gimnazijom* (Zagreb) organizira literarni natječaj za učenike srednjih škola pod nazivom **'Ja sam pisac**' u svrhu promicanja ljubavi prema knjizi, čitanju i književnom stvaralaštvu među mladim naraštajima. Dodjela nagrada održava se u organizaciji I. gimnazije uz književno- -glazbeni program: gostovanje pjesnika **Gorana Gatalice** (zbirka pjesama *Kozmolom*), Djevojačkoga zbora „**Hrvatske ružice**“ i Dramske družine „**Gordogan**“ (predstava *Domagojada*).  |
| Lokacija izvođenja projekta:  | KUC Travno, Božidara Magovca 17 (plato Mamutice)  |
| Partnerske institucije:  | Nakladnička kuća „Znanje“ Portal za knjigu i kulturu „Moderna vremena“  |
| Maksimalan broj učenika:  | 20  |
| Kome je projekt prvenstveno namijenjen?  | Učenicima srednjih škola grada Zagreba  |

|  |  |
| --- | --- |
| Profesori voditelji: | Zlata Paštar, prof. sociologije i Marina Vitković, prof. filozofije |
| Naziv projekta: | **Ekološki problemi suvremenog društva***Kako vlastitim odgovornim djelovanjem možemo utjecati na smanjenje ekološkog problema?!* |
| Kratki opis projekta: | **Prvi dio** projekta se sastoji od interaktivnog predavanja na temu *Ekološke promjene* uz korištenje *PowerPoint* prezentacije o ekološkim problemima u svijetu, hrvatskom susjedstvu i posebnim naglaskom na konkretne primjere ekoloških problema u Hrvatskoj, objasnit će se NIMBY sindrom i navesti ekološki pokreti. Učenicima će biti podijeljen letak s uputama kako odgovorno djelovati i utjecati na smanjenje onečišćenja i ugrožavanja okoliša. Nakon predavanja održat će se kratka diskusija.U **drugom dijelu** će se prikazati film „Tisuću sunca“ koji govori o otuđenosti modernoga svijeta od prirode, problemima prehranjivanja velikog broja stanovnika te o odnosu ekologije i kulture.U **trećem dijelu** je planirana vođena diskusija o filmu (učenicima će biti podijeljena brošura s informacijama o filmu). Nakon diskusije je planirano izvođenje zajedničkoga zaključka.**Četvrti dio** projekta je ispunjavanje online ankete.\*koristit će se interdisciplinarni pristup (bioetička, etička i sociološka stajališta) |
| Lokacija izvođenja projekta: | I.gimnazija, Avenija Dubrovnik 36, Zagreb (u prostoru kinodvorane) |
| Partnerske institucije: | Udruga Ekološko socijalni forum |
| Maksimalan broj učenika: | 35 |
| Kome je projekt prvenstveno namijenjen? | Svim zainteresiranim učenicima I. gimnazije  |

|  |  |
| --- | --- |
| Profesori voditelji: | Susanne Homan, prof. psihologijeGordana Sekulić-Štivčević, prof. informatike |
| Naziv projekta: | **Ljepota spaljene zemlje (izrada keramike)** |
| Kratki opis projekta: | Kreativnost je najveći dar ljudske inteligencije. Možemo ju promatrati kao procesrazvijanja i nastajanja originalnih idejakoje stvaraju vrijednost. Ljudi su počeli obrađivati glinu i stvarali keramičko posuđe prije nekoliko tisuća godina. Jedna od najpoznatijih keramičkih posuda s naših prostora je vučedolska golubica. Na radionici će učenici oblikovati glinu, izraditi ukrasne i uporabne predmete, te mozaik pločice kojim ćemo nakon pečenja i bojanja zalijepiti na podlogu te dobiti ukras za školske prostore.Učenici će kroz ovu radionicu imati priliku upoznati se s Art terapijom u čijem je fokusu likovno izražavanje kao sredstvo ekspresije emocija i misli te razrješavanje psiholoških konflikata.Jedna od omiljenih tehnika relaksacije, ali i tehnika likovne terapije je modeliranje gline. Oblikovanje gline opušta, snižava krvni tlak, usporava rad srca, omogućava izražavanju tuge, sreće, bijesa, usamljenosti.Kroz vježbe identifikacije učenici će osvijestiti povezanost svojih osobina ličnosti i pojedinih elemenata (vatre,vode, zemlje i zraka).Opustite se i budite kreativni. |
| Lokacija izvođenja projekta: | Prostori I. gimnazije |
| Partnerske institucije: | - |
| Maksimalan broj učenika: | 20 |
| Kome je projekt prvenstveno namijenjen? | Svim zainteresiranim učenicima I. gimnazije  |

|  |  |
| --- | --- |
| Profesori voditelji: | Dalibor Joler, prof. njemačkog jezika, Donat Math, prof. njemačkog jezika |
| Naziv projekta: | **Vatra, voda, zemlja i zrak**u nazivima ulica glavnih gradova Hrvatske i Njemačke |
| Kratki opis projekta: | Učenici će uz pomoć profesora napraviti usporednu analizu naziva ulica Zagreba i Berlina koje nose ime prema nekome od četiriju elemenata (vatra – voda - zemlja – zrak*), npr. Vodovodna ulica* (Zagreb) / *Wasserstraße (Berlin – Spandau)* itd. Učenici će na plakatima napraviti sinoptički prikaz naziva zagrebačkih i berlinskih ulica posvećenih vatri, vodi, zemlji i zraku te prikazati koliko je ulica u kojem gradu posvećeno pojedinom elementu. Učenici će na Googleovim mapama označiti položaje tih ulica na planu grada te tako na plakatima također vizualno prezentirati u ova dva glavna grada zastupljenost ulica čija su imena posvećena nekom od četiriju elemenata. Rad će se temeljiti proučavanju popisa ulica i zemljovida dostupnih putem interneta. Rezultate svojega rada učenici će predstaviti na plakatima. |
| Lokacija izvođenja projekta: | škola |
| Partnerske institucije: | - |
| Maksimalan broj učenika: | 25 |
| Kome je projekt prvenstveno namijenjen? | Svim zainteresiranim učenicima I. gimnazije  |

|  |  |
| --- | --- |
| Profesori voditelji: | Meri Matušan, prof. tzk, Goranka Marković, prof. geografije, Snježana Liber, prof. kemije, Mirna Šašić-Smojver, prof. matematike, Helena Pavlović, prof. kemije, Damir Kršić, prof. tzk, Nikolina Skender, prof. tzk, Dijana Gnječ, prof. biologije, Tatjana Jukić, prof. njemačkog, Marija Petričec, dipl. knjižničarka |
| Naziv projekta: | **„Svi za jednoga, jedan za sve“** |
| Kratki opis projekta: | Učenici će u timovima proći osnove orijentacijskog kretanja uz jezero Bundek. Za uspješnost bit će važan timski rad, visoka motivacija, brze noge, primjena geografskih vještina, znanje iz kemije, biologije, matematike, engleskog i njemačkog jezika. Veći dio učenika bit će natjecatelji, a ostali će sudjelovati u organizaciji kao i u statističkoj obradi rezultata projekta.  |
| Lokacija izvođenja projekta: | Sportsko rekreacijski centar Bundek |
| Partnerske institucije: | Nema |
| Maksimalan broj učenika: | **130**  |
| Kome je projekt prvenstveno namijenjen? | Svim zainteresiranim učenicima I. gimnazije  |

|  |  |
| --- | --- |
| Profesori voditelji: | Ivica Mandušić, prof. povijesti, Zoran Glavočić, prof. geografije |
| Naziv projekta: | **Put u središte Zemlje** |
| Kratki opis projekta: | Treking s elementima orijentacije. Učenici će timskim radom uz pomoć topografske/planinarske karte obići zadanu rutu uz nekoliko kontrolnih točaka na kojima će rješavati zadatke i upoznati važnost 4 elementa, voda (važnost korištenja i očuvanja, vrste izvora,…), zrak (mitološka značenja, nebeska tijela, orijentacija uz pomoć nebeskih tijela, …), vatra (geološke značajke postanka Zemlje, priprema hrane, grijanje, svjetlost,…), zemlja (neolitička revolucija, hrana, život na i ispod, …..).  |
| Lokacija izvođenja projekta: | PP Medvednica |
| Partnerske institucije: | PP Medvednica |
| Maksimalan broj učenika: | 30  |
| Kome je projekt prvenstveno namijenjen? | Učenici 1.-4. razreda spremni za 3 sata planinarenjaObavezna oprema: kompas, obuća i odjeća za planinarenje, 1l vode, nešto za pojesti, voće |

|  |  |
| --- | --- |
| Profesori voditelji: | Sanja Sruk, prof. matematikePetra Babić, prof. biologije i kemije |
| Naziv projekta: | **Mistična voda** |
| Kratki opis projekta: | - ima li voda pamćenje?- može li nam voda nauditi?- udio vode u ljudskom tijelu- problem nedostatka pitke vode u svijetu- neracionalno korištenje vode (dok peremo zube, posuđe...)- izračun godišnje uštede ako se voda racionalnije troši- zagađenje vode |
| Lokacija izvođenja projekta: | škola |
| Partnerske institucije: | - |
| Maksimalan broj učenika: | 25 |
| Kome je projekt prvenstveno namijenjen? | Učenici 1. – 4. razreda |

|  |  |
| --- | --- |
| Profesori voditelji: | Tatjana Banožić, prof. francuskog jezika i Marko Majstorović, prof. glazbene umjetnosti |
| Naziv projekta: | **Četiri elementa u francuskoj šansoni** |
| Kratki opis projekta: | FRANCUSKI JEZIKUčenici će u francuskim šansonama tražiti vokabular vezan za četiri elementa: zemlju, vodu, zrak i vatru.GLAZBENA UMJETNOSTUčenici će aktivnim muziciranjem upoznati francuske šansone vezane za četiri elementa: zemlju, vodu, zrak i vatru te na taj način doprinijeti odgoju široko obrazovane, slobodne, tolerantne, demokratske, društvene osobe, ali i razvoju kritičkog slušatelja i poznavatelja glazbe |
| Lokacija izvođenja projekta: | I.gimnazija, učionica za glazbenu umjetnost |
| Partnerske institucije: | - |
| Maksimalan broj učenika: | 25 |
| Kome je projekt prvenstveno namijenjen? | Učenicima koji uče francuski jezik |

|  |  |
| --- | --- |
| Profesori voditelji: | Tatjana Marković, prof. biologije i Snježana Pavlić – Šepat, prof. latinskog jezika |
| Naziv projekta: | **Mikrokozmos u makrokozmosu** |
| Kratki opis projekta: | Želimo prikazati kako se čovjek, planet Zemlja i čitav Univerzum sastoje od istih elemenata - zemlje, vode, zraka i zemlje. Povezat ćemo postavke antičkih filozofa i liječnika sa suvremenim znanstvenim istraživanjima. U svome istraživanju služit ćemo se znanstvenom terminologijom. Naučit ćemo grčke i latinske riječi koje su etimološki povezane sa stručnim izrazima.  |
| Lokacija izvođenja projekta: | Škola |
| Partnerske institucije: | / |
| Maksimalan broj učenika: | 25 |
| Kome je projekt prvenstveno namijenjen? | Svim zainteresiranim učenicima I. gimnazije  |

|  |  |
| --- | --- |
| Profesori voditelji: | Tea Prohaska, prof. fizike, Suzana Nebeski Hostić, prof. geografije, Martina Bračić, prof. fizike, Suzana Šijan, prof. fizike i matematike, Maja Serdarević, prof. fizike |
| Naziv projekta: | **ZEMLJA PLEŠE ZRAKOM** |
| Kratki opis projekta: | Bura je najpoznatiji vjetar u Jadranskom obalnom području. Puše s kopna na more, uglavnom sa sjeveroistoka i u hladnom dijelu godine. Kako ona točno nastaje, o čemu ovisi njena snaga, zašto je Senj grad poznat po buri ? Može li u pustinji nastati pojava po strukturi slična pijavicama? Može, i zove se "prašinski vrag". Kako on točno nastaje, treba li ga se bojati? Posjetom Geofizičkom odsjeku učenici će kroz pokuse i izlaganje dobiti odgovore na ova i još neka druga pitanja povezana s „plesom u zraku“.Cilj: Primarni cilj je dopuna obrazovnog programa upoznavanjem učenika s multidisciplinarnim pristupom temama i aktivnostima koje se provode u poticajnom okruženju znanstvenih laboratorija, kao i upoznavanje s konkretnim istraživanjem i rezultatima istraživanja određene teme. Prezentiranje viđenog i naučenog što široj publici, razvija sposobnost uočavanja bitnog i izvještavanja, prezentiranja toga. |
| Lokacija izvođenja projekta: | Zgrada Geofizičkog odsjeka, Horvatovac 95, Zagreb |
| Partnerske institucije: | Geofizički odsjek PMF a |
| Maksimalan broj učenika: | 20 |
| Kome je projekt prvenstveno namijenjen? | Zainteresiranim učenicima svih razreda |

|  |  |
| --- | --- |
| Profesori voditelji: | Tea Prohaska, prof. fizike, Suzana Nebeski Hostić, prof. geografije, Martina Bračić, prof. fizike, Suzana Šijan, prof. fizike i matematike, Maja Serdarević, prof. fizike |
| Naziv projekta: | **ZEMLJA PLEŠE POTRESNO** |
| Kratki opis projekta: | Gdje, kako i zašto nastaju potresi? Pitanja su koja si postavljamo svaki put kad nas iznenadi trešnja ispod nogu i prođe strah i neugoda. Učenici će se upoznati sa znanstvenim hipotezama i teorijama koje objašnjavaju gdje, kako i zašto nastaju potresi.Vidjet će niz pokusa koji pokazuju nastanak potresa, rasprostiranje valova potresa i efekte potresa na površini Zemlje. Pokazat će im se na koji način seizmolozi proučavaju potrese, kako posljedice potresa utječu na ljude i što možemo učiniti kako bi ih ublažili.Pokusom će se prikazati i nastanak tsunamija, njegovo gibanje i karakteristike u dubokom i plitkom dijelu bazena te učinak koji ima na obalu. Prikazati karte rizika od potresa po četvrtima Grada Zagreba.Cilj: Primarni cilj je dopuna obrazovnog programa upoznavanjem učenika s multidisciplinarnim pristupom temama i aktivnostima koje se provode u poticajnom okruženju znanstvenih laboratorija, kao i upoznavanje s konkretnim istraživanjem i rezultatima istraživanja određene teme. Prezentiranje viđenog i naučenog što široj publici, razvija sposobnost uočavanja bitnog, izvještavanja i prezentiranja toga. |
| Lokacija izvođenja projekta: | Zgrada Geofizičkog odsjeka, Horvatovac 95, Zagreb |
| Partnerske institucije: | Geofizički odsjek PMF a |
| Maksimalan broj učenika: | 20 |
| Kome je projekt prvenstveno namijenjen? | Učenicima 3. razreda |

|  |  |
| --- | --- |
| Profesori voditelji: | Vesna Kus - Petrić, prof. matematike ; Marija Delić, prof. matematike |
| Naziv projekta: | **Vatra, voda, zemlja i zrak u brojevima** |
| Kratki opis projekta: | Učenici će kroz rješavanje problemskih zadataka ponoviti gradivo srednjoškolske matematike te se pripremati za državnu maturu.Projekt će učenicima omogućiti uvid u matematičku sferu svakodnevnog prirodnog okruženja s naglaskom na primjeni elementarnih matematičkih funkcija. Potresi i prirodne katastrofe su ti predmet interesa? Horatio Caine te inspirira da postaneš forenzičar? Dođi i saznaj zašto je matematika osnova prirodoslovnog svijeta oko nas! |
| Lokacija izvođenja projekta: | 1. gimnazija
 |
| Partnerske institucije: | Nema |
| Maksimalan broj učenika: | 20 |
| Kome je projekt prvenstveno namijenjen? | Maturantima |

|  |  |
| --- | --- |
| Profesori voditelji: | Lana Kovač, prof. engleskog jezika i Martina Šobar, prof. hrvatskog jezika |
| Naziv projekta: | **Voda, vatra, zemlja, zrak u engleskim idiomima i hrvatskim frazemima** |
| Kratki opis projekta: | Učenici podijeljeni u skupine istražuju hrvatske frazeme na zadane pojmove: voda, vatra, zemlja i zrak koji su prevodivi na engleski jezik. Uz pomoć englesko-hrvatskih/hrvatsko-engleskih rječnika, online rječnika i nastavnika svaka skupina izrađivala bi mentalne mape frazema/idioma, prevodivih i neprevodivih. Cilj bi bio pronaći što više odgovarajućih frazema i idioma. Projekt bi se proveo u obliku natjecanja među skupinama. |
| Lokacija izvođenja projekta: | Škola. |
| Partnerske institucije: | nema, hrvatsko-engleski i englesko-hrvatski rječnici iz školske knjižnice (4 kom) |
| Maksimalan broj učenika: | 24  |
| Kome je projekt prvenstveno namijenjen? | Učenicima 2.,3.,4. razreda |

|  |  |
| --- | --- |
| Profesori voditelji: | Helena Begić, prof. hrvatskog jezika, Maja Ferček, prof. likovne umjetnosti |
| Naziv projekta: | **DVA STOLJEĆA O LJUBAVI** – od moderne do postmoderne, simbolika elemenata |
| Kratki opis projekta: | Radna skupina povezuje hrvatski jezik i književnost i likovnu umjetnost unutar podteme „Dva stoljeća o ljubavi – od moderne do postmoderne, simbolika elemenata“: polazeći od književnosti moderne kao početne motivacije (ljubav prikazana kroz simboliku boje, duhovnu razinu, metafizičko, nedodirljivo – ZRAK) učenici uspoređuju suvremenu simboliku ljubavi razgledom postava Muzeja prekinutih veza, osvještavajući vlastita iskustva. Nakon vođenog razgleda postava, učenici kroz likovnu radionicu realiziraju vlastito promišljanje teme kroz oblikovanje linijske mase. Likovni radovi čine središnji dio prezentacije projekta.  |
| Lokacija izvođenja projekta: | Strossmeyerovo šetalište, Muzej prekinutih veza |
| Partnerske institucije: | Muzej prekinutih veza |
| Maksimalan broj učenika: | 25 |
| Kome je projekt prvenstveno namijenjen? | Učenicima 3. i 4. razreda |

|  |  |
| --- | --- |
| Profesori voditelji: | Marina Romac, prof. engleskog jezika i Dunja Opatić, prof. engleskog jezika |
| Naziv projekta: | **POP & ROCK ELEMENTALS: METAPHORS WE SING BY** |
| Kratki opis projekta: | Učenici će na temelju pop i rock pjesama usvojiti osnove analize *konceptualnih metafora*, te uz pomoć asistentice s Odsjeka za lingvistiku otkriti povezanost jezika i kognitivnih znanosti. Metafora nije tek jezično ili pjesničko sredstvo, nego umna osnova koja ustrojava naša fizička i emocionalna iskustva stoga je bitno da ih učenici mogu identificirati i interpretirati. Učenici će raščlaniti i usporediti *konceptualne metafore* u popularnim pjesmama (od Doorsa do Adele) te na kraju proizvesti vlastite stihove. |
| Lokacija izvođenja projekta: | I. gimnazija |
| Partnerske institucije: | Filozofski fakultet, Odsjek za lingvistiku(Dr.sc. Katunar) |
| Maksimalan broj učenika: | 25 |
| Kome je projekt prvenstveno namijenjen? | 2.-4. razred  |

|  |  |
| --- | --- |
| Profesori voditelji: | Alen Sućeska, prof. filozofije, Ivana Štefok, prof. psihologije |
| Naziv projekta: | **Elementi kao počela svijeta?** |
| Kratki opis projekta: | Učenici će kroz diskusiju i promišljanje razmotriti svojstva četiriju „elemenata“ (vatra, voda, zemlja, zrak) te iznositi argumente prema kojima ti elementi čine temelj svijeta i svega što postoji. Metoda kojom ćemo se koristiti u projektu bit će stara filozofska metoda peripatetike: šetnjom kroz prirodu svoja ćemo promišljanja potaknuti fizičkom aktivnošću i svježim zrakom.U pripremi za umni rad pomoći će nam i psihološka tehnika opuštanja; tehnika vođene vizualizacije. Rezultate promišljanja zabilježiti ćemo tehnikom prema odabiru učenika (videozapisom, na skupnim plakatima, pisanjem eseja i/ili ekspresijom kroz kreativne likovne tehnike). |
| Lokacija izvođenja projekta: | Bundek |
| Partnerske institucije: | nema |
| Maksimalan broj učenika: | 30 |
| Kome je projekt prvenstveno namijenjen? | Učenicima zainteresiranim za filozofiju, psihologiju, kreativnu ekspresiju i tehnike opuštanja. |

|  |  |
| --- | --- |
| Profesori voditelji: | Iva Katarina Pugelnik, prof. povijesti, Anamarija Benko, soc. pedagoginja, Petra Gamilec, prof. španjolskog jezika |
| Naziv projekta: | Španjolski izumi i istraživanja kroz povijest |
| Kratki opis projekta: | U sklopu projekta učenici će se upoznati sa španjolskim izumima i kulturom. Krenut ćemo na putovanje s Kristoforom Kolumbom u potrazi za začinima, upoznat ćemo se s *flamencom* (glazbenim žanrom i plesom) te ćemo posaditi poljoprivredne i cvijetne kulture koje su stigle iz „Novog svijeta“ u Europu.  |
| Lokacija izvođenja projekta: | Škola |
| Partnerske institucije: | Časopis History.info |
| Maksimalan broj učenika: | 35 učenika |
| Kome je projekt prvenstveno namijenjen? | Sadašnjim i budućim učenicima škole |

|  |  |
| --- | --- |
| Profesori voditelji: | Tinka Barbutov Krsteva, prof. makedonskog jezika, Maja Buza, prof. hrvatskog jezika i Hajnalka Molnára, prof. mađarskog jezika |
| Naziv projekta: | **Pojam vode, zemlje i vatre u mađarskoj mitologiji i folkloru**  |
| Kratki opis projekta: | Voda, zemlja i vatra zauzimaju osnovno mjesto u mađarskoj mitologiji, obzirom da im se pripisuju magične moći. Značajnu ulogu imaju i danas u folkloru, tako da će se izlaganjem dobiti pregled njihove simbolike kroz povijest i objasniti uloga u narodnom vjerovanju. Učenici će imati priliku saznati današnje narodne običaje vezane za osnovne konstante čovjeka. Voda ima posebno značenje u makedonskim vjerovanjima i običajima. Ona je simbol života, ali i prolaznosti. Govorit ćemo o izvorima vode (česma, vrelo, rijeka, bunar, jezero) koji imaju različita značenja u makedonskoj tradiciji, te o simbolici vode u makedonskim narodnim pjesmama. |
| Lokacija izvođenja projekta: | I.gimnazija |
| Partnerske institucije: | nema |
| Maksimalan broj učenika: | 30 |
| Kome je projekt prvenstveno namijenjen? | Svim učenicima koje zanima značaj osnovnih elemenata u mađarskoj i makedonskoj mitologiji i folkloru |